wickkiey/tamil-wikipedia-chunked huggingface dataset:
# 1589

## நிகழ்வுகள்

- மூன்றி என்றிகளின் போர்: 1588 டிசம்பரில் இடம்பெற்ற முதலாம் என்றி இளவரசரின் படுகொலைக்கு வஞ்சம் தீர்க்கும் பொருட்டு பிரான்சில் கத்தோலிக்க முன்னணி பிரான்சு மன்னன் மூன்றாம் என்றியை எதிர்த்துக் கிளர்ச்சியில் இறங்கியது. மூன்றாம் என்றி தனது பழைய எதிரியான நான்காம் என்றியுடன் சமாதான ஒப்பந்தத்தை ஏற்படுத்தி இருவருமாக இணைந்து பாரீசைக் கைப்பற்றினர்.
- ஆகத்து 1 &ndash; பிரான்சின் மூன்றாம் என்றி மன்னன் தொமினிக்கன் சபையைச் சேர்ந்த துறவி யாக் கிளெமென்டினால் கத்திக்குத்துக்கிலக்காகினார். கிளெமென்டு உடனேயே கொல்லப்பட்டார்.
- ஆகத்து 2 &ndash; கத்திக்குத்துக்கு இலக்கான பிரான்சின் மூன்றாம் என்றி இறந்தார்.
# 1589

## பிறப்புகள்

- அக்டோபர் 8 &ndash; தோடர் மால், பேரரசர் அக்பரின் நிதியமைச்சர்
- தான்சேன், பேரரசர் அக்பரின் அரசவைக் கலைஞர் (பி. 1506)
# சீக்கிய வரலாறு

**சீக்கிய வரலாறு ** *(History of Sikhism)* சீக்கிய குருக்களில் பத்தாம் குருவான குரு கோவிந்த் சிங் இறப்பில் இருந்து தொடங்குகிறது. சீக்கிய குருக்களில் முதல் குரு குரு நானக் ஆவார். இவர் *குரு நானக் தேவ் ஜி* என அழைக்கப்படுகிறார். இவர் ஐந்தாம் நூற்றாண்டில் பஞ்சாபில் பிறந்தார்.  
குரு கோவிந்த் சிங் ஜி இறந்த பிறகு சீக்கியச் சமய நடைமுறைகள் உருவாகின ('ஜி' முதுயோர், உயர்மதிப்பு வாய்ந்தோர், சமயக் குரவர் போன்றோருக்கு வழங்கும் மதிப்புப் பின்னொட்டாகும். இது கட்டாயமல்ல; குருவை அழைக்க, நாமே விரும்பித் தரும் மதிப்பு ஆகும்). எந்தவொரு குருவும் சமயம் உருவாக்க பிறப்பதில்லை. ஆனால் புனிதர்கள், குருக்கள், நெடுநோக்கினர் (தீர்க்கதரிசிகள்), இறையுணர்ந்தோர் பயிற்றுவிப்பு அல்லது போதனையில் இருந்தே சமயங்கள் தோன்றுகின்றன. 1699 மார்ச் 30 ஆம் நாள் சீக்கிய சமயத்தில், பிந்தைய கோவிந் கூறுகிறபடி, ஐந்து பல்வேறு சமூகப் பிரிவுகளில் இருந்து புனித நீராட்டப்பட்டு கால்சா<nowiki/>வில் சேர்க்கப்பட்டதாகக் கருதப்படுகிறது. முதல் ஐந்து புனிதர்கள் (தூயவர்கள்), பின்னர் குரு கோவிந்த் சிங் ஜி அவர்களைக் கால்சாவில் புனித நீராட்டிச் சேர்த்தனர்.இது கால்சா மரபையும் அதன் ஏறத்தாழ 300 ஆண்டு வரலாற்றையும் குறிக்கிறது.  
சீக்கிய வரலாறு பஞ்சாபின் வரலாற்றோடு பின்னிப் பிணைந்ததாகும். இது 16 ஆம் நூற்றாண்டு தெற்காசிய வடமேற்குப் பகுதி (பாக்கித்தான், இந்தியப் பகுதி) அரசியல் சூழலில் தோன்றியது. 16, 17 ஆம் நூற்றாண்டுகளில் முகலாயரே இந்தியாவின் பெரும்பகுதியை ஆண்டனர். இசுலாமிய ஆட்சியினர் இசுலாம், இந்து எனும் இருசமயங்களின் புனிதர்களை அல்லது துறவிகளையுமே போற்றினர். ஆனால் வட இந்திய சீக்கியர் அடக்கப்படவே, சீக்கிய குரு தலையிட நேர்ந்துள்ளது. மக்களை இசுலாம் சமயத்தில் சேர்க்க முயன்ற இசுலாமிய அரசர்கள் சீக்கியக் குருக்களைக் கொல்ல நேர்ந்துள்ளது சீக்கியர்களையும் இந்துக்களையும் கொல்வதைத் தடுக்க, அதற்குப் பிறகு சீக்கிய சமுதாயம் படையொடு கிளர்ந்து முகலாய ஆதிக்கத்தை எதிர்த்தது. மிசீக்களாலும் மாமன்னர் இரஞ்சித் தலைமையில் அமைந்த சீக்கியப் பேரரசும் இணைந்து கண்ட சீக்கியக் கூட்டமைப்பின் தோற்றம், சமயப் பொறையும் சமயப் பன்முகப் போக்குகளையும் போற்றி கிறித்தவர்களையும் முசுலிம்களையும் இந்துக்களையும் அதிகார அடுக்கில் சேர்த்துக்கொண்டது. சீக்கியப் பேரரசின் தோற்றமே அரசியல் அளவில் சீக்கியம் தோன்ற வழிவகுத்துள்ளது எனப் பொதுவாகக் கருதப்படுகிறது. இக்கால கட்டத்தில் சீக்கியப் பேரரசில் காசுமீர், இலடாக், பெழ்சுவார் ஆகிய பகுதிகள் அடங்கி இருந்தன. சீக்கிய படையின் முதன்மைத் தளபதியான அரி சிங் நால்வால் வட மேற்கு முகப்பில் கைபர் கணவாய் வரை சீக்கியப் பேரரசை விரிவடையச் செய்துள்ளார். இதன் சமயஞ்சாராத கொள்கை கொண்ட ஆட்சியினர் படை, பொருளியல், அரசமைவுகளில் புதுமை வாய்ந்த சீர்திருத்தங்களைத் திறம்பட செய்துள்ளது.  
இந்தியாவும் பஞ்சாபும் 1947 இல் பிரிந்ததும் சீக்கியர்களுக்கும் முசுலிம்களுக்கும் போராட்டம் நிகழ, முசுலிம்கள் கிழக்கு பஞ்சாபில் (இந்தியப் பஞ்சாபில்) இருந்து மேற்கு பஞ்சாபுக்கும் (பாக்கித்தானிப் பஞ்சாபுக்கும்) அதேபோல சீக்கியர்கள் மேற்கு பஞ்சாபில் (பாக்கித்தானிப் பஞ்சாபில்) இருந்து கிழக்கு பஞ்சாபுக்கும் (இந்தியப் பஞ்சாபுக்கும்) இடம்பெயர்ந்தனர்.
# சிறீ குரு கிரந்த சாகிப் உலக பல்கலைக்கழகம்

**சிறீ குரு கிரந்த சாகிப் உலக பல்கலைக்கழகம்** (*Sri Guru Granth Sahib World University (SGGSWU*) (*பஞ்சாபி:ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਵਿਸ਼ਵ ਯੂਨੀਵਰਸਿਟੀ*) எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் பதேகாட் சாகிப் என்ற நகர்ப்புறத்தில் அமைந்துள்ளது. பஞ்சாப் மாநில சட்டத்தின் 20/2008 (*Act 20/2008*) கீழ் நிறுவப்பட்ட "சிறீ குரு கிரந்த சாகிப் உலக பல்கலைக்கழகம்", இந்திய பல்கலைக்கழக மானியக் குழுவின் (*யுஜிசி சட்டம் 1956 பிரிவு 2 எஃப் (f*) சட்டத்தின் கீழ் அங்கீகாரம் பெற்றது. 2004-ல் துவக்கப்பட்ட இப்பல்கலைக்கழகம், மத ஆய்வுகள் வளர்ந்துவரும் தொழில் தொழினுட்பத்தினும் உயர்கல்வி அளிக்கும் வகையில் துரிதமாக வளர்ந்து வருகிறது.
# சீக்கியப் புலமைப்பரப்பின் உருவரை

சீக்கியப் புலமைப்பரப்பின் உருவரை அல்லது தலைப்புகளின் வழிகாட்டிக் குறிப்புகள் சீக்கியம் சார்ந்த பருந்துப் பாரவையைத் தருகின்றன:  
**சீக்கியம்** ஓர் ஒரே தெய்வத்தைக் கொண்ட சமயம் ஆகும். இது 15 ஆம் நூற்றாண்டில் குரு நானக் போதனைகளில் இருந்து உருவாகியது. பத்து சீக்கியக் குருக்களில் கடைசி குருவான (*குரு கிரந்த சாகிப்*), அனைத்துப் பொது தன்னலமற்ற அன்பையும் உடன்பிறப்பாண்மையையும் வற்புறுத்தினார். "தன்னலமற்று ஒருவருக்கொருவர் அன்பு செலுத்துபவரே இறைவனைக் காண்பார்". இது உலகின் ஐந்தாம் பெரிய, ஒருங்கிணைவான சமயம் ஆகும். இது மிக வேகமாக வளரும் சமயம் ஆகும்.
# சீக்கியப் புலமைப்பரப்பின் உருவரை

## சீக்கியப் பான்மை

காண்டா - சீக்கியச் சமயக் குறியீடு ஆகும்.  
புனித அல்லது கால்சா சீக்கியர்கள் பின்வரும் ஐந்து ககர அணிகளை அணிவர்:
- கேழ்சு – வெட்டாத முடி
- கங்கா- சீப்பு
- கிர்பான் - வாள்
- கச்சேரா - சிறிய, சல்வார்-போன்ற நெகிழ்வான உள்ளாடை நாடா முடிச்சுடன்
- காரா – வட்டவடிவ எஃகு கைக் கங்கணம் (bracelet)
# சீக்கியப் புலமைப்பரப்பின் உருவரை

## சீக்கிய மறைகள்

- குரு கிரந்த் சாகிப்
- முல்மந்தர்
- பானி - குர்பானி
- இலாவான் –ஆனந்த் காராவின் நான்கு மரையோதல்கள் அல்லது திருமணச் சடங்கு/விழா
- சவய்யா – ஒரு காலை வழிபாட்டுப் பாடல்
- சோகிளா அல்லது கீர்த்தன் சோகிளா
- தாவ்-பிரசாத் சவய்யாக்கள்
- வரண் பாய் குருதாசு
# சீக்கியப் புலமைப்பரப்பின் உருவரை

## சீக்கிய மறைகள்

### குரு கிரந்த் சாகிப்

குரு கிரந்த் சாகிப்
- யாப் ஜி சாகிப் – தொடக்கத்தில் குரு கிரந்த் சாகிப்: முல்மந்தர், பின்வரும் 38 மறையோதல்கள்; கடைசியில் சலோக்
- சாபாத் அசாரே
- ஆனந்த் சாகிப்
- இரேக்ராக்கள் - மாலை வழிபாட்டுப் பாடல்
- கீர்த்தன் சோகிளா
- சுக்மணி சாகிப் – 24 பிரிவுகள் உள்ள குரு கிரந்த் சாகிபின் மறையோதல்
- ஆசா கி வார் – 24 விருத்தங்கள் அமைந்த காலை வழிபாட்டுப் பாடல்
# சீக்கியப் புலமைப்பரப்பின் உருவரை

## சீக்கிய மெய்யியல்

சீக்கிய மெய்யியல்
- சீக்கிய நம்பிக்கைகள்
- சீக்கிய இரிகாத் மரியாதை; சீக்கியம் தோற்றத்தில் இருந்து கடைபிடிக்கும் ஒழுக்க விதிமுறைகள்
- குரு மனேயோ கிரந்த்
- சீக்கியத்தில் தடை செய்யப்பட்டவை
# இலாகூரிலுள்ள கோவில்களின் பட்டியல்

1947 ஆம் ஆண்டின் இந்தியப் பிரிவினைக்கு முன்னர், லாகூர் இந்து, சீக்கியர், சமணர் என பல்வேறு சமயத்தினர் வாழும் பெருநகரமாக இருந்தது. எனவே லாகூரில் வெவ்வேறு சமயத்தினரின் கோவில்கள் அமைந்துள்ளன. 1941 இல் லாகூரின் மக்கட்தொகை 64.5% இசுலாமியர்களையும், 36% இந்துக்கள் மற்றும் சீக்கியர்களையும் கொண்டிருந்தது
# இலாகூரிலுள்ள கோவில்களின் பட்டியல்

## இந்துக் கோவில்கள்

கிருஷ்ணர் கோவில், வால்மீகி கோவில் இரண்டு மட்டுமே லாகூரில் செயற்பட்டுக் கொண்டிருக்கும் கோவில்கள்.
- வால்மீகி கோவில்
- அக்பரி கோவில் (Akbari Mandi Temple)
- ஆரிய சமாஜ் கோவில்
- பைரவர் கோவில் (Bhairav ka asthan, Ichra)
- பால மாதா கோவில், ஷா அல்மி (Bal Mata temple at Shah almi)
- சந்த் ராத் கோவில், லிச்ரா லாகூர்
- தூவாலி மாதா கோவில் (ஷா அல்மிக்கும் லோகரி வாயிலுக்கும் இடையில்)
- லவன் கோவில் (Loh- இராமரின் மகன். லாகூர் இவனது பெயரைக் கொண்டுள்ளது)
- மகாதேவ் கோவில் (இங்கு பைரவர் கோவில் ஒன்றும் உள்ளது)
- வாச்சோவாலி கோவில் (Mandir Wachhowali)
- மேளா ராம் தலாவ் கோவில்
- மாதிரி நகர் பி தொகுதி கோவில்
- மாதிரி நகர் டி தொகுதி கோவில் (பயன்பாட்டில் இல்லை)
- Ramgali Temple
- ஷீத்தளா கோவில்
# இலாகூரிலுள்ள கோவில்களின் பட்டியல்

## சமணக் கோவில்கள்

- ஜெயின் சுவேதாம்பரர் கோவில் (விமான அமைப்புடன்), தாரி பாபிரிய லாகூர் நகர்
- ஜெயின் திகம்பரர் கோவில் (விமான அமைப்புடன்), தாரி பாபிரிய லாகூர் நகர்
- ஜெயின் சுவேதாம்பரர் தாதா வாடி (சிறு கோவில்), குரு மங்கத், லாகூர் கண்டோன்மெண்ட்
- ஜெயின் திகம்பரர் கோவில் (விமான அமைப்புடன்), பழைய அனார்க்கலி (ஜெயின் மந்திர் சௌக்): 1992 இல் இந்தியாவில் நடந்த பாபர் மசூதி இடிக்கப்பட்டதன் எதிரொலியாக லாகூரில் நடந்த கலவரத்தில் இக்கோயில் அழிக்கப்பட்டது
# இலாகூரிலுள்ள கோவில்களின் பட்டியல்

## சீக்கிய குருத்துவார்கள்

- இரஞ்சித் சிங் சமாதி
- தேரா சாகிப் குருத்துவார்
- குரு ராம் தாஸ்-பிரகாச ஆஸ்தானம்
- பயோலி சாகிப் குருத்துவார் (Gurudwara Baoli Sahib)
- சௌமாலா குருத்துவார்
# திருப்பதி லட்டு

**திருப்பதி லட்டு** (*Tirupati Laddu*) அல்லது **ஸ்ரீவாரி லட்டு** என்பது திருமலை திருப்பதி வெங்கடாசலபதி<nowiki/>க்கு நெய்வேத்தியமாக படைக்கப்பட்ட லட்டு ஆகும். இந்த லட்டு கோயிலில் தரிசனம் செய்துவிட்டுவரும் பக்தர்களுக்கு பிரசாதமாக அளிக்கப்படுகிறது. இந்த லட்டு பிரசாதம் திருமலை திருப்பதி தேவஸ்தானத்தின் பொட்டு என்னும் மடப்பள்ளியில் தயாரிக்கப்படுகிறது.  
திருமலை திருப்பதி தேவஸ்தானத்தால் தயாரிக்கப்படும் இந்த லட்டுக்கு புவிசார் குறியீடு பெறப்பட்டுள்ளது. 2014 ஆம் ஆண்டு 90 மில்லியன் லட்டுகள் பக்தர்களுக்கு வழங்கப்பட்டுள்ளது.
# திருப்பதி லட்டு

## வரலாறு

திருமலை திருப்பதி வேங்கடவனுக்கு 1715 ஆகத்து 2 முதல் லட்டை நைவேத்தியமாக படைப்பது துவங்கியது. என்றாலும் 1803இல் இருந்துதான் பிரசாதங்களை பக்தர்களுக்கு விற்கும் முறை கோயிலில் தொடங்கியது. அப்போது இனிப்பு பிரசாதமாக பூந்தி விநியோகம் செய்யப்பட்டது. தொடர்ந்து 1940 முதல் பூந்திக்கு பதில் லட்டை பிரசாதமாக வழங்கத்துவங்கினர்.
# திருப்பதி லட்டு

## புவிசார் குறியீட்டைப் பெறல்

திருப்பதி லட்டை கள்ளச் சந்தையில் விற்பதைத் தடுக்கும்விதமாக திருமலை திருப்பதி தேவஸ்தானம் திருப்பதி லட்டுக்கு 2008 ஆண்டு புவிசார் குறியீட்டுக்கு பதிவுசெய்தது. 2009 ஆண்டு திருப்பதி லட்டு புவியியல் அறிகுறிகள் போன்ற உணவு வகையின் கீழ் ஜி.ஐ. சட்டம் 1999 படி பதிவு செய்யப்பட்டது. இதனால் மற்றவர்கள் அதே பெயரில் இனிப்பு தயார் செய்யவும், இதன் பெயரைப் பயன்படுத்தவும் தடைசெய்யப்பட்டது.
# திருப்பதி லட்டு

## புவிசார் குறியீட்டைப் பெறல்

### லட்டு பொட்டு

திருமலைக் கோயிலின் சம்பங்கி பிரதாக்ஷணம் என்னும் இடத்தில் லட்டுகள் தயாரிக்கும் பொட்டு என்னும் மடப்பள்ளி உள்ளது. இங்கு பொருட்கள் சுமந்து செல்ல பயன்படுத்தப்படும் மூன்று கடத்துப் பட்டைகள் பொருத்தப்பட்டுள்ளன, இவை மடப்பள்ளியிலிருந்து விற்பனையகத்துக்கு லட்டுக்களை கொண்டு செல்ல பயன்படுகின்றன. மூன்று கடத்துப்பட்டைகளில் முதல் பட்டை லட்டுகளை எடுத்துச்செல்ல வசதியாக 2007 ஆண்டு நிறுவப்பட்டது. இரண்டாவது பட்டையானது லட்டு, பூந்தி ஆகியவற்றை கொண்டுசெல்ல வசதியாக 2010ஆம் ஆண்டு நிறுவப்பட்டது. மூன்றாவது கடத்துப்பட்டை முதலிரண்டு பட்டைகளுக்கு உதவியாக 2014ஆம் ஆண்டு பொருத்தப்பட்டது. கடந்த காலத்தில் லட்டுகள் தயாரிக்க விறகு அடுப்பு பயன்படுத்தப்பட்டது, 1984 முதல் சமைக்க எரிவளி பயன்படுத்தப்பட்டு வருகிறது.  
திருமலை திருப்பதி தேவஸ்தானம் ஏறக்குறைய 1.5 லட்சம் லட்டுக்களை நாளொன்றுக்கு தயாரிக்கிறது. தற்போது, பொட்டுவில் நாள் ஒன்றுக்கு 800,000 லட்டுக்களை தயார் செய்யும் திறன் கொண்டதாக உள்ளது.
# திருப்பதி லட்டு

## புவிசார் குறியீட்டைப் பெறல்

### திட்டம்

திட்டம் என்பது திருப்பதி லட்டு தயாரிக்க பயன்படுத்தப்படும் பொருட்கள் மற்றும் அதன் விகிதாச்சாரத்தின் பட்டியல் ஆகும். திருப்பதி லட்டுக்கு அதிகரித்து வரும் தேவையைப் பூர்த்தி செய்ய, அதன் வரலாற்றில் ஆறு முறை திட்டம் மாற்றங்கள் செய்யப்பட்டுள்ளன. தற்போது திருப்பதி லட்டு தயாரிக்க பயன்படுத்தப்படும் மூலப் பொருட்கள் கடலை மாவு, முந்திரி, ஏலக்காய், நெய், சர்க்கரை, கற்கண்டு மற்றும் உலர்ந்த திராட்சை. நாள் ஒன்றுக்கு கடலை மாவு சுமார் 10 டன், சர்க்கரை 10 டன், முந்திரி 700 கிலோ, ஏலக்காய் 150 கிலோ, நெய் 300 முதல் 500 லிட்டர், கற்கண்டு 500 கிலோ, காய்ந்த திராட்சை 540 கிலோ மூலப்பொருட்களாக லட்டு தயாரிக்க பயன்படுத்தப்படுகிறது. திருப்பதி தேவஸ்தானத்தால் இந்த பொருட்களை கொள்முதல் செய்ய ஆண்டு அடிப்படையில் கேள்விப் பத்திரம் கோரப்படுகிறது.
# திருப்பதி லட்டு

## புவிசார் குறியீட்டைப் பெறல்

### பொட்டு கார்மீகலு

ஏறக்குறைய 200 சமையல் பணியாளர்கள் லட்டு தயாரிக்கும் பணியில் ஈடுபட்டுவருகின்றனர். இந்த சமையல் பணியாளர்கள் பொட்டு கார்மீகலு என அழைக்கப்படுகின்றனர்.
# திருப்பதி லட்டு

## திருப்பதி லட்டு வகைகள்

### ஆஸ்தான லட்டு

இந்த ஆஸ்தான லட்டு முதன்மையான விழா நாட்களில் மட்டும் தயாரிக்கப்பட்டு பிரமுகர்களுக்கு வழங்கப்படுகிறது. இது 750 கிராம் எடையுடனும், பிற லட்டுக்களைவிட மிகுதியான அளவில் முந்திரி, பாதாம், குங்குமப்பூ போன்றவை சேர்த்து தயாரிக்கப்படுகிறது.
# திருப்பதி லட்டு

## திருப்பதி லட்டு வகைகள்

### கல்யாண உற்சவ லட்டு

இந்த லட்டுக்கள் கல்யாண உற்சவ சேவையில் கலந்துகொள்ளும் பக்தர்களுக்கு பிரசாதமாக வழங்கப்படுகிறது. இது 750 கிராம் எடையுடன் இருக்கும். இந்த லட்டுக்கான தேவை மிகுதியாக உள்ளது. புரோகிதம் லட்டைவிட குறைந்த அளவே இது தயாரிக்கப்படுகிறது.
# திருப்பதி லட்டு

## திருப்பதி லட்டு வகைகள்

### புரோக்தம் லட்டு

இந்த லட்டு பொதுவான பக்தர்களுக்கு விநியோகிக்கப்படுகிறது. மூன்றுவகை லட்டுகளில் இந்த லட்டுதான் அளவில் சிறியது. இது 175 கிராம் எடையுடையதாக இருக்கும். இந்த லட்டுகள் மிகுதியான எண்ணிக்கையில் தயாரிக்கப்படுகிறது.
# நாடகன்றவர் அறக்கட்டளை சொத்து வாரியம்

**நாடகன்றவர் அறக்கட்டளை சொத்து வாரியம்** (*Evacuee Trust Property Board*, **ETPB**), பாக்கித்தான் அரசின் சட்டபூர்வ வாரியமாகும். நாட்டைவிட்டு வெளியேறிய இந்துக்கள், சீக்கியர்களால் விட்டுச்செல்லப்பட்ட கல்வி, சமய மற்றும் அறக்கட்டளைச் சொத்துக்களை நிர்வகிக்கும் பொறுப்புடைய முதன்மையான அரசுத் துறையாக உள்ளது. இது பாக்கித்தானிலுள்ள இந்து, சீக்கிய வழிபாட்டிடங்களை பராமரித்தும் வருகின்றது.
# பாக்கித்தான் அரசு

**பாக்கித்தான் அரசு** (*Government of Pakistan*, ) கூட்டாட்சி நாடாளுமன்ற அரசியலமைப்பைக் கொண்டுள்ளது. குடியரசுத் தலைவர் நாட்டுத் தலைவராகவும் நேரடியாக அல்லாது தேர்ந்தெடுக்கப்படும் பிரதமர் அரசுத் தலைவராகவும் உள்ளனர்.  
நாட்டை ஆள வெஸ்ட்மின்ஸ்டர் மக்களாட்சி முறைமையைப் பின்பற்றும் இந்த அரசு முதன்மையாக செயலாட்சி, சட்டவாக்கம், நீதித்துறை கிளைகளைக் கொண்டுள்ளது. அரசியலமைப்பின்படி அனைத்து அதிகாரங்களும் நாடாளுமன்றம், தலைமை அமைச்சர் மற்றும் உச்ச நீதிமன்றத்தின்பாற் வழங்கப்பட்டுள்ளன. நாடாளுமன்றத்தின் சட்டங்களும் திருத்தங்களும் இந்தக் கிளைகளுக்கிடையேயான அதிகாரப் பகிர்வை வரையறுத்துள்ளன; இவற்றின் அடுத்த நிலையிலான செயலாட்சியர் அமைப்புகள், துறைகள், கீழமை நீதிமன்றங்கள் ஆகியவற்றையும் உருவாக்கியுள்ளன. அரசியலமைப்பு அதிகாரத்தின்படி பாக்கித்தான் குடியரசுத் தலைவர் சட்டங்களுக்கு ஒப்புமையும் அவசரச் சட்டங்களின் அறிவித்தலையும் மேற்கொள்கிறார். இவர் அலங்கார நாட்டுத் தலைவராகவே உள்ளார்; தேர்தல்கள் மூலமாக தேர்ந்தெடுக்கப்படும் தலைமை அமைச்சர் செயலாட்சிப் பிரிவின் முதன்மை செயல் அலுவலராக செயல்படுகின்றார்; இவரே கூட்டாட்சியை நடத்தும் பொறுப்பைக் கொண்டவர். இரண்டு அவைகள் கொண்டா நாடாளுமன்றத்தில் கீழவை *தேசிய சட்டப்பேரவை* என்றும் மேலவை *செனட்* எனவும் அழைக்கப்படுகின்றன. நீதித்துறையில் உச்ச நீதிமன்றம், நான்கு மாகாண உயர்நீதிமன்றங்கள், மாவட்ட நீதிமன்றங்களும் உள்ளன;தவிர தீவிரவாத எதிர்ப்பு நீதிமன்றம், இசுலாமியச் சட்ட முறைமை நீதிமன்றங்கள், பசுமைத் தீர்ப்பாயங்களும் உள்ளன. அனைத்து நீதி மன்றங்களும் உச்ச நிதிமன்றத்திற்கு கீழானவை.
# சாக்கி ஆறு

**சாக்கி ஆறு** (*Chakki river*) பியாஸ் ஆற்றின் துணை ஆறாகும். இந்தியாவின் மாநிலங்களான இமாச்சலப் பிரதேசம் மற்றும் பஞ்சாப் மாநிலங்களின் வழியாக ஓடுகிறது. பதான்கோட்டுக்கு அருகில் பீசு ஆற்றுடன் கலக்கிறது. இவ்வாறு பனி மற்றும் இமாச்சலப் பிரதேசத் தௌலாதார் மலைகளில் பெய்யும் மழையால் நீர்வரத்து பெறுகிறது.
# விக்கிப்பீடியா:விக்கி மாரத்தான் 2016/வளர்ச்சி புள்ளிவிவரம்

| நேரம் | கட்டுரை | பகுப்பு | வார்ப்புரு | வலைவாசல் | கட்டுரைப் பேச்சு | பயனர் பேச்சு | இதர | மொத்தம் | பைட் |
| --- | --- | --- | --- | --- | --- | --- | --- | --- | --- |
# காளி பெயின்

**காளி பெயின்** (*Kali Bein*) இந்திய பஞ்சாபில் உள்ள ஒரு சிற்றோடை. இது பியாஸ் ஆறும் சத்லஜ் ஆறும் சேருமிடத்தில் அவற்றுடன் கலக்கிறது. காளி பெயினில் குளித்த பின்னர் குரு நானக் ஞானமுக்தி பெற்றதாக நம்பப்படுகிறது. இந்தியாவின் பசுமைப் புரட்சியின் விளைவாக மாசடைந்த காளி பெயின், 2000 களில் பல்பீர் சிங் சீச்செவாலின் தலைமையில் மேற்கொள்ளப்பட்ட பெருமுயற்சியால் சுத்தமாக்கப்பட்டு புத்துயிர்ப்பு பெற்றது.
# தர்பாரா சிங்

**தர்பாரா சிங்** (*Darbara Singh*, பெப்ரவரி 10, 1916 &mdash; மார்ச்சு10, 1990) சூன் 6, 1980 முதல் அக்டோபர் 10, 1983 வரை பஞ்சாபின் முதலமைச்சராக பொறுப்பாற்றியவர். இந்திய தேசிய காங்கிரசின் தலைவர்களில் ஒருவர்.
# தர்பாரா சிங்

## விடுதலை இயக்கத்திலும் மாகாண அரசியலிலும்

சர்தார் தர்பாரா சிங் பஞ்சாபின் அமிருதசரசு மாவட்டத்தில் ஜண்டியாலா என்றவிடத்தில் ஜாட் நிலக்கிழார் சர்தார் தலீப் சிங் ஜோகல் குடும்பத்தில் பிறந்தார். இவர் அமிருதசரசில் உள்ள கால்சா கல்லூரியில் கல்வி கற்று விடுதலைப் போராட்டத்தில் ஈட்பாடு கொண்டார். இந்திய தேசிய காங்கிரசின் சார்பில் வெள்ளையனே வெளியேறு போராட்டங்களில் பங்கேற்று பல முறை சிறை சென்றார்.  
இந்தியப் பிரிவினைக்குப் பின்னர் இடம்பெயர்ந்த மக்களுக்கு ஏதிலி முகாம்களை ஒருங்கிணைப்பதில் பங்கேற்றார். 1946 முதல் 1950 வரை ஜலந்தர் காங்கிரசு கட்சியின் தலைவராக பொறுப்பேற்று பின்னர் பஞ்சாப் மாநில செயற்குழுவில் பொதுச் செயலராக (1953-56) பணியாற்றினார். 1957 முதல் 1964 வரை மாநில கட்சித் தலைவராகவும் பணியாற்றினார். 1952 முதல் 1969 வரை பஞ்சாப் சட்டமன்றத்தில் உறுப்பினராக இருந்தார். அச்சமயம் வேளாண்மை, வளர்ச்சி, உள்துறை அமைச்சுப் பொறுப்புக்களை வகித்துள்ளார்.  
தேசிய அளவில் 1954இல் அனைத்திந்திய காங்கிரசு குழுவில் உறுப்பினரானார். 1962இலிருந்து காங்கிரசு செயற்குழுவில் உறுப்பினராக தேர்ந்தெடுக்கப்பட்டு 1990இல் தமது மரணம் வரை நீடித்திருந்தார். நாடாளுமன்றத்தின் கீழவையான மக்களவைக்கு 1971இல் ஹோஷியார்பூர் தொகுதியிலிருந்து தேர்ந்தெடுக்கப்பட்டார். நடுவண் அரசில் அமைச்சராகப் பங்கேற்காத போதும் காங்கிரசு கட்சியின் மக்களவை உதவித் தலைவராக நியமிக்கப்பட்டார். 1975இல் பொது கணக்குக் குழுவின் தலைவராகவும் பணியாற்றினார்.
# தர்பாரா சிங்

## முதலமைச்சர்

1980இல் நடந்த மாநிலத் தேர்தல்களில் நகோதரிலிருந்து சட்டப் பேரவைக்குத் தேர்ந்தெடுக்கப்பட்டார். பெப்ரவரி 17, 1980இல் முதலமைச்சராகப் பொறுப்பேற்றார். 1980களில் பஞ்சாபில் காலிஸ்தான் தனிநாடு கோரிக்கை வலுப்பெற்று வன்முறை மிகுந்த போராட்டம் நடைபெற்று வந்தது. சலந்தரிலிருந்து வெளிவந்துகொண்டிருந்த பஞ்சாப் கேசரி செய்தித் தாள்களின் தலைவர் லாலா ஜகத் நாராயண் படுகொலை செய்யப்பட்டார். அடுத்து காவல்துறை துணைத் தலைமை ஆய்வாளர் அவதார் சிங் அத்வால் பொற்கோயில் வளாகத்தில் கொல்லப்பட்டார். தீவிரவாத இயக்கத்தின் வன்முறைச் சம்பவங்கள் கூடிவந்ததால் தர்பாராசிங் அமைச்சரவை பதிவி விலகியது; சூன் 6, 1983 அன்று குடியரசுத் தலைவர் ஆட்சி அறிவிக்கப்பட்டது.
# தர்பாரா சிங்

## நடுவண் அரசுக்கு மீளுதல்

1984இல் மாநிலங்களவைக்குத் தர்பாராசிங் தேர்ந்தெடுக்கப்பட்டார். உட்கட்சி விவகாரங்களில் பல சிக்கல்களைத் தீர்க்க பெரிதும் உதவி புரிந்தார்.
# தர்பாரா சிங்

## உசாத்துணைகள்

1. Harjinder Singh Dilgeer, *SIKH TWAREEKH* (Sikh History in Punjabi in 5 volumes), Sikh University Press, Belgium, 2007.  
2. Harjinder Singh Dilgeer, *SIKH HISTORY* (in English in 10 volumes), Sikh University Press, Belgium, 2010-11.  
3. Rajya Sabha 'Brief Biographical Sketch 1952-2003' http://rajyasabha.nic.in/rsnew/pre_member/1952_2003/s.pdf
# வாலகில்யர்கள்

**வாலகில்யர்கள்**, கட்டை விரலை விடச் சிறிய உருவமும், பெருந் தவ ஆற்றலும் கொண்ட 60,000 பேர் கொண்ட முனி கூட்டத்தவர்கள் ஆவார். வானுலகில் சுற்றித்திரியும் இவர்கள் சூரியனின் நண்பர்கள் ஆவர். இவர்கள் கிராது ரிஷியில் புதல்வர்கள்.
பிரஜாபதியான காசிபர் ஒரு முறை பெரும் வேள்வி செய்கையில், தேவர்களின் தலைவன் இந்திரன், வேள்விக்கான மரக்கட்டைகளுக்காக, ஒரு மிகப் பெரிய மலைக் காட்டையே பெயர்த்துக் கொண்டு வந்து கொடுத்தான்.  
ஆனால் வாலகில்ய முனிவர்கள் அனைவரும் ஒன்று சேர்ந்து உலர்ந்த ஒரு மரத்தின் ஒரு துண்டை சிரமப்பட்டு தூக்கி வருவதைக் கண்ட இந்திரன், வாலகில்ய முனிவர்களைப் பார்த்து நகைத்து விட்டான். இதனால் கோபம் கொண்ட முனிவர்கள், இந்திரனை வெல்லும் ஆற்றல் படைத்த ஒருவன் காசிபர் மூலம் பிறப்பான் என சாபமிட்டார்கள்.  
இந்திரன், வாலகில்ய முனிவர்களிடம் தான் செய்த தவறுக்கு மன்னிப்புக் கோரியதாலும், பிரம்மா இவ்விடயத்தில் தலையிட்டதன் பேரிலும், காசிபர் - வினதா இணையருக்கு பிறக்கும் கருடன், துவக்கத்தில் இந்திரனுக்கு எதிரியாகவும், பின் நண்பனாகவும் விளங்குவான் என சாபத்தை மாற்றினர்.
# பியான்ட் சிங் (முதலமைச்சர்)

**பியான்ட் சிங்** (*Beant Singh*, பெப்ரவரி 19, 1922 - ஆகத்து 31, 1995) இந்திய அரசியல்வாதியும் 1992 முதல் 1995 வரை பஞ்சாப் முதலமைச்சராக இருந்தவரும் ஆவார். இந்திய தேசிய காங்கிரசு உறுப்பினராக இருந்தார். பஞ்சாபில் கிளர்ச்சியாளர்களுக்கு எதிரான நடவடிக்கையின் போது மனித உரிமை மீறல்களில் ஈடுபட்டதாக கிளர்ச்சியாளர்களால் தானுந்து குண்டுவெடிப்பு ஒன்றில் கொல்லப்பட்டார்.
# பியான்ட் சிங் (முதலமைச்சர்)

## நூற்கோவை

- (1995). "Beant Singh." *தி டைம்ஸ்*. September 4.
- Burns, John (1995). "New Violence in India." *த நியூயார்க் டைம்ஸ்*. September 1.
- Dahlberg, John-Thor (1995). "Punjabi Minister Killed by Car Bomb in India." *Los Angeles Times*. September 1.
- Tully, Mark (1995). "Beant Singh; Claws of the Lion." *தி கார்டியன்*. September 4.
# டென்னிசு பெர்காம்ப்

**டென்னிஸ் நிகொலாஸ் மரிய பெர்காம்ப்** (, பிறப்பு மே 10, 1969) என்பவர் நெதர்லாந்தைச் சேர்ந்த முன்னாள் தொழில்முறை கால்பந்து வீரராவார். இவர் அயாக்சு, இன்டர்நேசியோனல், ஆர்சனல் அணிகளுக்காக ஆடியிருக்கிறார். நெதர்லாந்து தேசிய காற்பந்து அணிக்காக 79 முறை ஆடி 37 கோல்களை அடித்துள்ளார்.
# வித்தியாதரர்கள்

வைக்கப்பட்டுள்ள வித்யாதரர்களின் புடைப்புச் சிற்பம், கிபி. 525.]]  
**வித்தியாதரர்கள்** (Vidyadhara) (சமஸ்கிருதம் , என்பதற்கு பெரும் அறிவு உடையவர்கள் எனப் பொருள். இந்து சமயத்தில் உயர் ஆன்மாக்களான வித்தியாதர்ர்கள் மந்திர ஜால விந்தைகளை நன்கு கற்றறிந்தவரகள். கயிலை மலை சிவனின் உதவியாளாக வித்தியாதரர்கள் பணிவிடை செய்கின்றனர். வித்தியாதரர்களை உபதேவதைகள் ஆவார்.
# வித்தியாதரர்கள்

## புராணம் மற்றும் பிற நூல்கள்

அக்னி புராணத்தில், ஆண் - பெண் வித்தியாதரர்கள் மலர் மாலகள் அணிந்து கொண்டு, அரம்பையர்கள், யட்சர்கள், யட்சினிகள், கந்தர்வர்கள், கிண்ணரர்கள் போன்ற உயர் ஆன்மா கொண்ட தேவதைகளுடன் வானுலகில் சஞ்சரிப்பர்கள் எனக் கூறுகிறது.  
பாகவத புராணம் சித்ரகேது என்பவன் வித்தியாதர்களின் அரசன் எனக்கூறுகிறது.
# வித்தியாதரர்கள்

## சமணத்தில்

சமண நூல்களில் வித்தியாதர்ர்கள், அசுரர்கள். வானரர்கள், போன்று பறத்தல் போன்ற மாய சக்தி ஆற்றல் கொண்டவர்கள் என்றும், வித்தியாதர இனத்தின் இரண்டு குலத்தில் பிறந்தவர்களே இராவணன் மற்றும் வாலி என்றும் கூறுகிறது.
# பியாந்த் பொறியியல் மற்றும் தொழில்நுட்பக் கல்லூரி

**பியாந்த் பொறியியல் மற்றும் தொழில்நுட்பக் கல்லூரி** அல்லது **பி.சி.இ.டி குர்தாஸ்பூர்** (*Beant College of Engineering and Technology or BCET Gurdaspur*) என அறியும் இது, இந்திய பஞ்சாப் மாகாணத்தின் குருதாசுபூரில் அமைந்துள்ளது. ஒரு கல்விசார் தன்னாட்சி மற்றும் தேசிய அங்கீகாரம் வாரியத்தின் (*NBA*) அங்கீகாரம் பெற்ற பொறியியல் கல்லூரியான இது, பல்வேறு பொறியியல் துறைகளில் கல்வி அளிக்கிறது. மேலும், ஏழு கல்வி சார்ந்த மற்றும் இரண்டு நிர்வாக துறைகள் கொண்டு இயங்கும் இக்கல்லூரி, பஞ்சாப்பின் முதன்மையான பொறியியல் கல்லூரி நிறுவனங்களில் ஒன்றாக கருதப்படுகிறது.
# அரிசரண் சிங் பிரார்

**அரிசரண் சிங் பிரார்** (*Harcharan Singh Brar*, சனவரி 21, 1919 &ndash; செப்டம்பர் 6, 2009) பஞ்சாபைச் சேர்ந்த காங்கிரசு அரசியல்வாதி ஆவார். இவர் பஞ்சாபின் 13 ஆவது முதலமைச்சராக ஆகத்து 31, 1995 முதல் நவம்பர் 21, 1996 வரை பொறுப்பில் இருந்தார். கொலைசெய்யப்பட்ட முந்தைய முதலமைச்சர் பியான்ட் சிங்கை அடுத்து பதவியேற்றார்.
# அரிசரண் சிங் பிரார்

## தனி வாழ்க்கை

பிரார் சனவரி 21, 1919 அன்று தேசிய நெடுஞ்சாலை 16 இல் முக்த்சர் சாகிபிற்கும் கோட் கபூராவிற்கும் இடையிலுள்ள சிற்றூர் *சராய் நாகா*வில் பிறந்தார்.இவரது தந்தை பல்வந்த் சிங் ஆகும். இலாகூரிலுள்ள அரசுக் கல்லூரியில் பட்டப்படிப்பை முடித்தார். பெப்ரவரி 1977இலிருந்து செப்டம்பர் 1977 வரை ஒடிசாவின் ஆளுநராகவும் செப்டம்பர் 24, 1977 முதல் திசம்பர் 9, 1979 வரை அரியானா ஆளுநராகவும் பணியாற்றினார்.
# இராஜிந்தர் கவுர் பட்டல்

**இராசிந்தர் கவுர் பட்டல்** (*Rajinder Kaur Bhattal*) இந்திய அரசியல்வாதியும் காங்கிரசு உறுப்பினருமாவார்.இவர் 1996 முதல் 1997 வரை பஞ்சாபின் 14வது முதலமைச்சராகவும், 2004 முதல் 2007 வரை பஞ்சாபின் 2வது துணை முதல்வராகவும் பணியாற்றினார். இவர் முதல் மற்றும் இதுவரை ஒரே பஞ்சாப் முதல்வராக இருந்த பெண்மணி ஆவார். பஞ்சாபில் முதல்வர் பதவியை வகிக்க வேண்டும்.ஒட்டுமொத்தமாக அவர் இந்தியாவின் 8வது பெண் முதல்வர் மற்றும் 3வது பெண் துணை முதல்வர் ஆவார்.1992 முதல் அவர் லெஹ்ரா சட்டமன்றத் தொகுதியில் இருந்து தொடர்ந்து ஐந்து முறை வெற்றி பெற்றார்.
# திருவான்மியூர் வால்மீகி கோவில்

**வால்மீகி கோவில்** (*Valmiki temple*) தமிழ்நாடு, சென்னையின் ஒரு பகுதியான திருவான்மியூரில் அமைந்துள்ள இந்துக் கோவிலாகும். இது இராமாயணம் எழுதிய வால்மீகி முனிவருக்கான கோவில். சிறு மண்டபம் போலமைந்துள்ள இக்கோயில் சுமார் 4950 ஆண்டுகள் பழமையானது.
# திருவான்மியூர் வால்மீகி கோவில்

## அமைவிடமும் நிர்வாகமும்

வால்மீகி கோவில் திருவான்மியூரின் பேருந்து நிலையத்திற்கு அருகாமையில் கிழக்குக் கடற்கரைச் சாலையில் அமைந்துள்ளது. அதே தெருவின் மறுபுறம் இக்கோயிலுக்கு எதிர்ப்புறத்தில் திருவான்மியூர் மருந்தீசுவரர் கோவில் உள்ளது. மருந்தீசுவரர் கோயில் நிர்வாகத்தின் கீழ் இக்கோயில் கண்காணிக்கப்படுகிறது.
# திருவான்மியூர் வால்மீகி கோவில்

## சிறப்பு

சிறு மண்டபம் போலமைந்துள்ள இக்கோயில் சுமார் 4950ஆண்டுகள் பழமையானது. வால்மீகி முனிவரின் பெயரால் இப்பகுதி திருவான்மியூர் எனப் பெயர் பெற்றது. மருந்தீசுவரர் கோவிலுக்கு அருகிலுள்ள திருவான்மியூரின் ஒரு பகுதி வால்மீகி நகர் எனப் பெயரிடப்பட்டுள்ளது. தெற்கு நோக்கி கடற்கரை வழியே பயணப்பட்ட வால்மீகி இவ்விடத்தில் ஓய்வெடுத்ததாக மரபுவழிச் செய்தி நிலவுகிறது. சென்னையிலே கோயம்பேடு எனும் தளத்தில் வான்மீக ஆசிரமம் உள்ளது தற்போதைய திருக்கோவிலான குரங்காலீஸ்வரர் கோவிலில் பின்புறமே வான்மீக ஆசிரமம் அமைந்துள்ளது. ராமாயணம் காலத்தில் ராமபிரானின் மகன்கள் ஆகிய லவன் மற்றும் குசன் இருவரும் சேர்ந்து இத்தல இறைவனை பூஜித்ததால் குச்சலவபுரீஸ்வரர் என்றும் மற்றொரு பெயர் உள்ளது. வான்மீக முனிவர் திருக்கோவில் கோவில் மட்டுமல்ல ஜீவசமாதி என்று கருதப்படுகிறது
# திருவான்மியூர் வால்மீகி கோவில்

## சிக்கலும் தீர்வும்

கிழக்குக் கடற்கரையில் போக்குவரத்து நெரிசலான இடத்தில் சாலையின் நடுவே இக்கோயில் அமைந்துள்ளதால் ஒரு சமயம் சாலை விரிவுபடுத்தும் திட்டத்தின் கீழ் அகற்றப்படும் சிக்கலுக்கு உள்ளானது. ஆனால் கோவில் நிர்வாகிகளின் முயற்சியால் அது தடுக்கப்பட்டு, இப்போது இக்கோயில் சாலையைப் இரண்டாகப் பிரித்து போக்குவரத்தை ஒருவழிப்படுத்தும் இடைப்பிரிப்பாக போக்குவரத்துக்கு இடைஞ்சலின்றி உதவும்விதத்தில் நிலைப்பட்டுள்ளது.
# அஜித் சிங் (காவற்துறை அதிகாரி)

**அஜித் சிங்** (*Ajit Singh*) (ஏப்ரல் 10,1945 - மே 7, 1991) இந்திய பஞ்சாபில் 1991 ஆம் ஆண்டின் தீவிரவாதிகளுடனான மோதலில் கொல்லப்பட்ட இந்தியக் காவல் பணி அதிகாரி ஆவார். 1968 ஆம் ஆண்டின் அதிகாரியான இவர், கொல்லப்பட்டபோது அமிருதசரசு எல்லைப்புற காவற்துறைத் தலைவராகப் (IGP) ஆகப் பொறுப்பு வகித்தார். அவருக்கு வீர சக்கரம் விருது வழங்கப்பட்டது.
# குரு நானக் தேவ் பொறியியல் கல்லூரி, லூதியானா

**குரு நானக் தேவ் பொறியியல் கல்லூரி** (*Guru Nanak Dev Engineering College, Ludhiana (GNDEC*) ஒரு தன்னாட்சி பொறியியல் நிறுவனமான இது, இந்திய பஞ்சாப் மாகாணத்தின் லூதியானாவிலுள்ள கில் பார்க் என்னுமிடத்தில் அமைந்துள்ளது. 1956 -ஆம் ஆண்டில் நிறுவப்பட்ட இக்கல்வி நிறுவனம், இந்திய வடக்கு பகுதியின் மிக பழமையான பொறியியல் நிறுவனங்களில் ஒன்றாகும். "குரு நானக் தேவ் பொறியியல் கல்லூரி" என விளங்கியுள்ள இது, நங்கானா சாகிபு கல்வி அறக்கட்டளையின் கீழ் (*NSET*) நிறுவப்பட்டதாகும். பாக்கித்தானில், உள்ள பஞ்சாப் மாநிலத்தின், நான்கானா சாகிப் மாவட்டத்தில் அமைந்துள்ள நங்கானா சாகிபு (*NSET*) கோயில், சீக்கிய முதல் குருவான குரு நானக் தேவ் ஜி என்பவரின் பிறந்த இடமாகும்.
# சீக்கியத் திறனாய்வு

சீக்கியம் (Sikhism) மற்ற கோட்பாட்டாளர்களால், வேறுபட்ட பல நோக்கங்களுக்காக, ஏதாவது ஒருவகையில் எதிர்த்து திறனாய்வுக்கு உட்படுத்தப்பட்டுள்ளது. இத்திறனாய்வாளர்களில் சீக்கியரும் சீக்கியர் அல்லாதவரும் அடங்குவர். இத்திறனாய்வு சமய நம்பிக்கைகளின்பாலோ அல்லது சீக்கிய சமய நடைமுறைகளின்பாலோ அச்சமயத் தோற்ற உண்மையின் மீதோ நிகழ்ந்துள்ளது. எனவே சீக்கியரின் இருப்பு, அவர்களின் கடந்தகால நடவடிக்கைகளுக்காகவோ நிகழ்கால இருத்தலுக்காகவோ தனித்துப் பாகுபடுத்திப் பார்க்கப்படுகின்றனர்.
# பஞ்சாப் பள்ளிக் கல்வி வாரியம்

**பஞ்சாப் பள்ளிக் கல்வி வாரியம்** ( *Punjab School Education Board*, **P.S.E.B.**) இந்தியாவின் சண்டிகரில் அமைந்துள்ள கல்வி வாரியமாகும். 1969இல் பஞ்சாப் மாநிலத்தில் பொதுப் பள்ளிகளில் கற்பிக்கப்படும் பாடதிட்டங்களை நிர்வகிக்கவும் சீரான தேர்வுகளை நடத்தவும் இந்திய பஞ்சாப் அரசால் சட்டமன்ற சட்டத்தின் கீழ் நிறுவப்பட்டது. மேலும் இது பாடபுத்தகங்களை வெளியிடுகின்றது. படிப்புதவித் தொகைகளை நிர்வகிப்பதும் இதன் பணிகளில் ஒன்றாக உள்ளது. இந்த வாரியத்தின் தலைமையகம் சண்டிகர் அருகில் சாகிப்ஜாடா அஜித்சிங் நகர் (மொகாலி)யில் அமைந்துள்ளது.  
பஞ்சாப் பள்ளிக் கல்வி வாரியத்திற்கு முழுநேர அவைத்தலைவர் தலைமை ஏற்கிறார். இவரது பதவிக் காலம் மூன்றாண்டுகளாகும். இவர் பஞ்சாப் மாநில அரசின் பள்ளிக் கல்விச் செயலரின் கீழ் பசியாற்றுகின்றார். தற்போதைய தலைவராக முனைவர். தேசீந்தர் கவுர் தாலிவால் உள்ளார்.
# 2015 குரு கிரந்த் சாகிப் அவமதிப்புப் போராட்டம்

**2015 குரு கிரந்த் சாகிப் அவமதிப்பு போராட்டம்** (*2015 Guru Granth Sahib desecration controversy*) (இது **2015 குரு கிரந்த் சாகிப் அவமதிப்பு** எனவும் வழங்கும்.) என்பது சீக்கியக் குருவான குரு கிரந்த் சாகிப் அவர்களை அவமதித்து நடந்த தொடர்நிகழ்வுகளையும் 2015 அதன்பின் அக்தோபர் மாதம் முழுவதும் இந்தியப் பஞ்சாபில் நிகழ்ந்த எதிர்ப்பு நடவடிக்கைகளையும் குறிக்கும். முதல் அவமதிப்பு நிகழ்ச்சி ஃபரீத்கோட் மாவட்டத்தில் உள்ள பர்காரில் நிகழ்ந்தது. அங்கு அக்தோபர் 12 இல் குருவின் 110 பதாகைகள் கிழிக்கப்பட்டுக் கிடந்துள்ளன. இரு எதிர்ப்பாளர்கள் காவல்துறையுடனான மோதலில் அக்தோபர் 14 இல் இறந்தனர். இந்நிகழ்வுகள் கனடா, அமெரிக்கா, பெரும்பிரித்தானியா ஆகியநாடுகளின் புலம்பெயர்ந்த சீக்கியராலும் கண்டிக்கப்பட்டன. பஞ்சாப் அமைச்சரவை 2015 நவம்பர் 20 இல் கூடி, அவமதிப்புக்கான தண்டனையாக இருந்த சிறைவாசத்தை மூன்றாண்டில் இருந்து ஆயுள்காலச் சிறைவாசமாக்க் கூட்ட முன்மொழிவு தந்தது.
# தேசிய செயல்முறைப் பொருளியல் ஆய்வுக் குழு

**தேசிய செயல்முறைப் பொருளியல் ஆய்வுக் குழு** (*National Council of Applied Economic Research*, **NCAER**) புது தில்லியைத் தலைமையிடமாகக் கொண்டுள்ள இலாபநோக்கற்ற பொருளியல் மதியுரையகம் ஆகும்.  
இதன் ஆளுமைக் குழுவின் தலைவராக நந்தன் நிலெக்கணியும் தலைமை இயக்குநராக முனைவர் சேகர் ஷாவும் உள்ளனர்.  
இது 1956இல் ஃபோர்டு அறக்கட்டளை, நிதி அமைச்சகம் மற்றும் டாட்டா சன்ஸ் ஆதரவுடன் நிறுவப்பட்டது. ஜவகர்லால் நேரு அக்டோபர் 31, 1959இல் இந்த வளாகத்திற்கான அடிக்கல்லை நாட்டினார்.
# ஓரசு

**ஓரசு** (*Horus*) பண்டைய எகிப்தின் சமயத்தின் முதன்மைக் கடவுளாவார். வல்லூறின் வடிவிலோ அல்லது வல்லூறின் தலை கொண்ட மனித வடிவிலோ குறிப்பிடப்படும் ஓரசு வானம், போர், வேட்டையாடுதல் ஆகியவற்றின் கடவுளாகக் கருதப்படுகிறார். இவருடைய வலது கண் ஞாயிறு கடவுள் ராவாகவும் இடது கண் திங்கள் கடவுளாகவும் இருப்பதாக கூறப்படுகிறது. இவர் ஓசிரிசு-இசிசு தம்பதியரின் மகனாக அறியப்படுகிறார். ஓரசின் மனைவி ஆத்தோர் ஆவார். ஓரசு கடவுளின் சென் மோதிரம் மற்றும் ஓரசு கண் சின்னம் பாதுகாப்பு மற்றும் நல் வாழ்வு வழங்கும் என பண்டைய எகிப்தியர்கள் நம்பினர்.
# ஓரசு

### ஓரசு மற்றும் சேத்

பாலைவனம், புயல் முதலியவற்றின் கடவுளான சேத் என்பவர், ஓரசின் தந்தை ஓசிரிசை கொன்றார். தன் தந்தையின் இறப்புக்குப் பழிதீர்க்கவும், தாய் இசிசுவின் கட்டளைப்படி எகிப்து மக்களைக் காக்கவும் ஓரசு கடவுள், சேத்துடன் போர்புரிந்தார். அப்போரில் ஓரசின் இடது கண்ணை (நிலா), சேத் கடவுள் குத்தியதால் அதன் ஒளி குன்றியது. இதுவே கதிரவனை விட நிலா ஒளி குறைவாக உள்ளதற்கு காரணம் என்று நம்பப்படுகிறது. ஓரசு சேத்தை தாக்கிய போது சேத்தின் விதைப்பையில் இருந்த ஒரு விதை விழுந்துவிடுகிறது. இதுவே பாலைவனத்தில் ஒருசில உயிர்கள் மட்டுமே வாழக் காரணம் என்று நம்பப்படுகிறது.
# ஓரசு

### ஓரசின் கண் மற்றும் சென் மோதிரம்

கொண்ட பதக்கம்]]  
ஓரசின் கண் என்பது பாதுகாப்பு மற்றும் சக்தியைக் குறிக்கும் பண்டைய எகிப்தின் சமயச் சின்னமாகும். இது எகிப்திய மொழியில் *வெத்செட்* என்று அழைக்கப்படுகிறது. இந்தக் கண் வத்செட், ஆத்தோர், பாசுடேட் மற்றும் மூத்து ஆகிய எகிப்திய பெண் கடவுள்களுடன் ஒப்பிடப்படுகிறது. சோசெங்க்-2 என்ற மம்மிக்களில் காணப்படும் ஏழு காப்புகளில் இந்தக் கண் சின்னம் பொறிக்கப்பட்டுள்ளது.
# ஓரசு

## இதனையும் காண்க

- அன்கு
- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
# சரைகி சல்வார் உடையணிகள்

**சரைகி சல்வார் உடையணிகள் (Saraiki shalwar suits)** இருவகைப்படும். இவை பகவல்பூரி சல்வார் உடையணி, முல்தானி உடையணி எனப்படுகின்றன. இவை பாக்கித்தானிப் பஞ்சாபில் சரைகி கிளைமொழி பேசப்படும் வட்டாரத்தில் தோன்றின.
# சரைகி சல்வார் உடையணிகள்

## காண்க

-
- பஞ்சாபி உடை
- குர்த்தா
# வத்செத்

சுவரில் வத்செட் கடவுளின் உருவம்]]
சிலைக்கு (நடுவில்) பெண் கடவுளர்களான பாம்பு உருவத்துடன் கூடிய வத்செத் மற்றும் கழுகு உருவத்துடன் கூடிய நெக்பெத் பூஜை சடங்குகள் நடத்தும் காட்சி, ஆண்டு கிமு 870]]
**வத்செத்** என்பவர் பண்டைய எகிப்திய சமயத்தின் ஒரு பெண் கடவுள் ஆவார்.இவர் கீழ் எகிப்தின் கடவுள் மற்றும் பாதுகாவலராக கூறப்படுகிறார். சூரிய தகடான யுரயசுவில் இவரது உருவம் பொறிக்கப்பட்ட சின்னத்தை கீழ் எகிப்திய பார்வோன்கள் அணிந்து வந்தனர். நிலத்தின் கடவுளாக கூறப்படும் வத்செட் எகிப்திய இராசநாகத்தை தலையாக கொண்டுள்ளார். இவர் இராவின் கண் மற்றும் ஓரசு கடவுளின் கண் ஆகியவற்றுடன் ஒப்பிடப்படுகிறார். வத்செத் கடவுளும் மேல் எகிப்தின் கடவுளான நெக்பெத்தும் இரு பெண்கள் என அழைக்கப்படுகின்றனர்.
# வத்செத்

## இதனையும் காண்க

- ஓரசு கடவுளின் கண்
- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
# இரா

**இரா** (**Ra**) என்பவர் பண்டைய எகிப்திய மதத்தில் கூறப்படும் சூரியக் கடவுளும் நண்பகல் வேளையின் கடவுளும் ஆவார். இவர் வானுலகம், புவி மற்றும் பாதாளம் ஆகிய மூவுலகையும் ஆள்பவராக கருதப்படுகிறார். இவரது மகன்கள் காற்று கடவுள் ஷூ மற்றும் மழைக் கடவுள் டெஃப்னூட் ஆகியோர் ஆவர். இராவின் கண்ணிலிருந்து வெளிப்பட்ட நெருப்பில் இருந்து பெண் சிங்கக் கடவுள் செக்மெட் தோன்றினார்.
# இரா

## இராவின் பயணம்

*மான்ட்செட்* (காலை படகு) மற்றும் *மெசெக்டெட்* (மாலை படகு) என்னும் இரு படகுகளின் மூலம் இரா நாள்தோறும் வானுலகில் இருந்து துவாத் உலகிற்கு (பாதாளம்) நாள்தோறும் பயணம் செய்வதாகக் கூறப்படுகிறது. இவ்வாறு செல்லும் போது அவருக்கு ஆட்டுக்கிடாவின் தலை இருக்கும்.  
வெறுமையின் கடவுளான *அபோபிசு* என்ற பெரிய பாம்பு இராவின் பயணத்தை தடுத்து நிறுத்த இரவு வேளையில் அவரது காலை படகை விழுங்கிவிடுகிறார். அதனால் இரா இரவு படகின் மூலம் பாதாளம் செல்கிறார். பிறகு மறுநாள் காலை இரா மீண்டும் மறுபிறவி எடுக்கிறார். வானக் கடவுள் *நூட்* இராவை பெற்றெடுக்கும் வேளையே கதிரவ உதயம் என்று கூறப்படுகிறது. இவ்வாறு நாள்தோறும் இராவின் பயணம் சுழற்சி முறையில் நடந்து கொண்டிருப்பதாகக் கூறப்படுகிறது.
# இரா

## வழிபாடு

ஈலியோபோலிசு மக்கள் இராவை பிறப்பின் கடவுளாக வழிபடுகின்றனர். அவர்கள் அனைவரும் இராவின் கண்ணீர் மற்றும் வியர்வை துளிகளில் இருந்து பிறந்ததாக நம்புகின்றனர். மேலும் இரா தானாக தோன்றியவர் என்று நம்புகின்றனர். ஆனால் தாவ் வழியினர் இராவை தாவ் கடவுள் உருவாக்கியதாக நம்புகிறார்கள்.
# இரா

## இதனையும் காண்க

- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
# தாவ்

மெர்நெப்தா கடவுள் பிதாவை வழிபடுதல்]]
**தாவ்** அல்லது **பிதா** (*Ptah*) பண்டைய எகிப்தின் சமயத்தில் கூறப்படும் **படைப்புக் கடவுள்** ஆவர். மெம்ஃபிசின் மும்மையில் இவர் செக்மெட்டின் துணையாகவும், நெஃப்ரெதமின் தந்தையாகவும் இருக்கிறார். இவர் தன் எண்ணம் மற்றும் சொல்லால் இந்த உலகை படைத்ததாக மெம்பிசு மக்கள் நம்புகின்றனர். இவர் பெரும்பாலும் பச்சை நிறத் தோல் மற்றும் தாடியுடன் மூன்று சின்னங்கள் பொருந்திய செங்கோலை கையில் ஏந்தியபடி காட்சியளிக்கிறார். மூன்று சின்னங்களில் *வாசு* செங்கோல் சின்னம் சக்தியையும் *அங்க்கு* சின்னம் வாழ்வையும் *செத்* தூண் சின்னம் நிலைத்தன்மையும் குறிக்கிறது.  
பண்டைய எகிப்திய மொழியில் *இகுதாவ்* என்ற சொல்லுக்கு தாவ்வுடைய ஆவியின் வீடு என்று பொருள். இந்த சொல்லில் இருந்து எகிப்து என்ற பெயர் தோன்றியது.
# தாவ்

## இதனையும் காண்க

- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
# செக்மெத்

சிலைக்கு (நடுவில்) பெண் கடவுளர்களான பாம்பு உருவத்துடன் கூடிய வத்செத் மற்றும் கழுகு உருவத்துடன் கூடிய நெக்பெத் பூஜை சடங்குகள் நடத்தும் காட்சி, ஆண்டு கிமு 870]]  
**செக்மெத்** (Sekhmet) பண்டைய எகிப்திய சமயத்தில் கூறப்படும் போர்க் கடவுளும், கோபத்தை ஆற்றும் பெண் கடவுளும் ஆவார்.இவர் எகிப்திய பார்வோன்களின் பாதுகாவலராகவும், போரில் அவர்களை வழிநடத்திச் செல்பவராகவும் கருதப்படுகிறார். இவர் கதிரவக் கடவுள் இராவின் மகள் ஆவார். இவரது மூச்சுக்காற்றில் இருந்து பாலைவனம் உருவானதாக கூறப்படுகிறது. ச்குமித்து பெரும்பாலும் சிங்கத் தலையுடன் இரத்த நிற உடையுடன் காட்சியளிக்கிறார். இவர் வத்செட் கடவுளுடன் ஒப்பிடப்படுகிறார்.
# செக்மெத்

## தொன்மம்

சகுமித்து கோபம் நிறைந்த உக்கிர கடவுள் ஆவார். சிங்கம் போன்ற வேட்டைக் குணம் கொண்ட சகுமித்து பல மனிதர்களைக் கொன்று அவர்களின் குருதியைக் குடித்தார். அவரை தடுக்க எண்ணிய இரா, அவருக்கு குருதி என்று பொய் கூறி அதன் நிறத்தில் இருந்த மதுபானத்தை கொடுத்தார். அதை அருந்திய பிறகு சகுமித்தின் கோபம் தணிந்தது. அதனால் இன்றும் சகுமித்தின் வழிபாட்டுத் தலங்களில் அவருடைய கோபத்தை தணிப்பதற்காக அவருக்கு மதுபானம் படைக்கப்படுகிறது. பாபிரஸ் கெய்ரோ 86637 இன் அதிர்ஷ்டம் மற்றும் துரதிர்ஷ்டவசமான நாட்களின் முன்கணிப்பு நூல்களிலும் இதே கட்டுக்கதை விவரிக்கப்பட்டுள்ளது.  
சகுமித்து தாவ் கடவுளின் மனைவியாகவும், அவரது மகன் நெஃபெர்டமின் தாயாகவும் கருதப்பட்டார். அவர் ஒரு சிங்கக் கடவுளான மாகேசின் தாயார் என்றும் கூறப்பட்டது.
# செக்மெத்

## பெயர்க்காரணம்

பண்டைய எகிப்திய மொழியில் சகம் என்ற சொல்லுக்கு வலிமை என்று பொருள். அந்தச் சொல்லில் இருந்து சகுமித்து என்ற பெயர் தோன்றியது. வலிமையான சிங்கக் கடவுளாக இருப்பதால் இந்தப் பெயர் அவருக்குப் பொருந்தியது.
# செக்மெத்

## உருவ அமைப்பு

சகுமித்து ஒரு கடுமையான சிங்கமாக கருதப்பட்டார். மற்றும் கலையில், பின்வருமாறு சித்தரிக்கப்பட்டது. இவர், சிங்கத்தின் தலையைக் கொண்ட ஒரு பெண்ணாக, இரத்த சிவப்பு நிறத்தில் உடை அணிந்திருந்தார். சில நேரங்களில் இவர் அணிந்திருக்கும் ஆடை ஒவ்வொரு மார்பகத்தின் மீதும் ஒரு ரொசெட்டா வடிவத்தை வெளிப்படுத்துகிறது. இது ஒரு பழங்கால *லியோனைன்* மையக்கருவாகும். இது சிங்கங்களின் தோள்பட்டை முடிச்சு முடிகளை அவதானிப்பதைக் காணலாம். எப்போதாவது, சகுமித்தின் சிலைகள் மற்றும் வேலைப்பாடுகளில் குறைந்தபட்ச ஆடையுடன் அல்லது நிர்வாணமாக சித்தரிக்கப்படுகிறார்.  
பழங்காலத்தில், மரணத்தில் கூட, பாதுகாவலராக, சகுமித்தை பிரதிநிதித்துவப்படுத்தும் வகையில் அரச சவப்பெட்டிகள் அல்லது கல்லறைகள் வடிவமைக்கப்பட்டன. இறந்த உடலை பாதுகாக்கும் சடங்குகளின் அனைத்து படங்களிலும் இவை சித்தரிக்கப்பட்டுள்ளன. சகுமித்தின் தலை, சிறப்பியல்பு வாய்ந்த இதன் கடினமான வால் பகுதி மற்றும் இதன் கால்களுடன் கூடிய முழு உருவப் படங்கள், கல்லறைகளில், அல்லது சவப்பெட்டிகளின் மீது வைக்கப்பட்டன.  
நைல் நதியின் மேற்குக் கரையில் உள்ள மூன்றாம் *அமென்ஹோடெப்* இன் ஒரு இறுதி சடங்கில் மட்டும் ஏழு நூற்றுக்கும் மேற்பட்ட சகுமித்து சிலைகள் ஒரு இறுதிச் சடங்கின் போது கோயிலில் நின்றதாக மதிப்பிடப்பட்டுள்ளது.
# செக்மெத்

## வழிபாடு

ஆண்டின் தொடக்கத்தில் நடைபெற்ற ஒரு வருடாந்திர போதைப்பொருள் திருவிழாவின் போது, எகிப்தியர்கள் தெய்வத்தின் கோபத்தை தணிக்க நடனமாடி இசை வாசித்தனர். மேலும் தெய்வத்தின் கோபத்தைத் தடுத்த தீவிர குடிப்பழக்கத்தைப் பின்பற்றுவதற்காக சடங்கு முறையில் மது அருந்தினர். இது, சகுமித்து கிட்டத்தட்ட மனிதகுலத்தை அழித்தபோது நடந்ததாக கருதப்படுகிறது. மேலும், ஒவ்வொரு ஆண்டின் ஆரம்பத்திலும் நைல் நதியில் ஏற்படும் அதிகப்படியான வெள்ளத்தைத் தவிர்ப்பதுடன் இது தொடர்புடையதாக இருக்கலாம் என நம்பப்படுகிறது.  
2006 ஆம் ஆண்டில், *ஜான்ஸ் ஹாப்கின்ஸ்* பல்கலைக்கழகத்தின் தொல்பொருள் ஆய்வாளரான *பெட்ஸி பிரையன்*, *லக்ஸர் (தீப்ஸ்) மட்* கோவிலில் அகழ்வாராய்ச்சி மேற்கொண்டார். அவர், திருவிழா குறித்த தனது கண்டுபிடிப்புகளை முன்வைத்தார். அதில் பாதிரியார்கள் அதிகப்படியான சேவை செய்யப்படுவதையும், அவர்கள் கோயிலின் மூலம் ஊழியம் செய்யப்படுவதால் ஏற்படும் பாதகமான விளைவுகளையும் விவரித்துள்ளார். இத்திருவிழாவில் கலந்துகொண்ட பாதிரியார்கள் மற்றும் மக்கள் உட்பட, பல்லாயிரக்கணக்கானோரின் வரலாற்று பதிவுகள் உள்ளன. இந்த கண்டுபிடிப்புகள் மட் கோவிலில் செய்யப்பட்டன; ஏனெனில் தெய்வமான தீப்ஸ் அதிக முக்கியத்துவம் பெற்றபோது மட் சகுமித்தின் சில பண்புகளை வழிமொழிந்தார். *லக்ஸரில்* நடந்த இந்த கோயில் அகழ்வாராய்ச்சிகள், *பார்வோன் ஹட்செப்சூட்* தனது இருபது ஆண்டுகால ஆட்சியின் உச்சத்தில் இருந்தபோது, இக்கோயிலில் கட்டப்பட்ட ஒரு "குடிபோதை மண்டபத்தை" கண்டுபிடித்தன.  
எகிப்தில் கிரேக்க ஆதிக்கத்தின் போது, டெல்டா பிராந்தியத்தில் உள்ள தாரெமுவில் சகுமித்திற்காக உள்ள ஒரு பெரிய கோவிலுக்கு அருகில் மாகேசுக்கான ஒரு கோவிலைப் பற்றிய ஒரு குறிப்பு காணப்படுகிறது. இந்த நகரம் கிரேக்கர்களால் *லியோன்டோபோலிஸ்* என்று அழைக்கப்பட்டது.
# செக்மெத்

## இதனையும் காண்க

- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
# ஆத்தோர்

மன்னர் மென்கௌரே, இடது பக்கம் ஆத்தோர் பெண் கடவுள், வலது பக்கம் பசுக் கடவுள் சிற்பம்]]  
**ஆத்தோர்** என்பவர் பண்டைய எகிப்திய சமயத்தில் கூறப்படும் பசுக் கடவுளும் ஓரசு கடவுளின் மனைவியும் ஆவார். இவர் பண்டைய எகிப்தில் புகழ்பெற்ற முக்கியமான கடவுள் ஆவார். ஆத்தோர் ஓரசின் கண்ணாகவும் கருதப்படுகிறார். இறந்த பின்பு வாழ்க்கை எனப்படும் துவாத்திற்கு ஆத்தோர் வரவேற்பதாக கூறப்படுகிறது. ஆத்தோர்-ஓரசு தெய்வங்களுக்கு பிறந்தவர் அபிஸ் எருது கடவுள் ஆவார்.
# ஆத்துப்பாளையம் அணை

**ஆத்துப்பாளையம் அணை (Aathupalayam Dam)** என்பது தமிழ்நாட்டின் கரூர் மாவட்டம், க. பரமத்தி வட்டம், கார்வழி ஊராட்சியில் நொய்யல் ஆற்றின் குறுக்கே கட்டப்பட்ட அணையாகும். இதன் மூலம் ஆற்றில் மழை வெள்ள காலங்களில் வரும் உபரி நீரையும், கீழ் பவானி வாய்க்காலில் வரும் கசிவு நீரையும் தேக்கி வைத்து, கரூர் மாவட்டத்தில் 19,000 ஏக்கருக்கும் மேலான நிலங்கள் பாசனம் பெற்று வந்தன. அணை கட்டி முடிக்கப்பட்ட ஐந்து ஆண்டுகள் மட்டுமே பாசனத்திற்கு தண்ணீர் கிடைத்தது. அதன்பிறகு திருப்பூர் சாயப்பட்டறை கழிவு நீர் கலந்து வந்ததால் விவசாய நிலங்கள் பாழாயின. இதனால் இதிலிருந்து பாசனத்திற்கு தண்ணீர் திறந்துவிட உயர்நீதிமன்றம் தடைவிதித்தது.
# ஆத்துப்பாளையம் அணை

## வரலாறு

இந்த அணையின் கட்டுமான பணி 1980 இல் துவங்கப்பட்டது தொழில்நுட்ப சிக்கல் மற்றும் நிதி ஒதுக்கீட்டு தாமதங்கள் போன்றவற்றால் பணிகளை முடிக்க பத்தாண்டுகள் தாமதம் ஆனது.  
1995 ஆம் ஆண்டுக்குப் பின் அணை நீரில் திருப்பூர் மற்றும் கோயம்புத்தூர் பகுதிகளில் உள்ள சாயப்பட்டறை மற்றும் பிளீச்சிங் தொழிற்சாலைகளில் இருந்து கழிவுநீர் நொய்யல் ஆற்றில் கலந்தது. இதனால் அணை நீர் வேளாண்மைக்குத் தகுதியற்றதாக ஆனது.
# இந்தியக் கூட்டாட்சி முறை

இந்தியாவில் மத்தியில் ஒன்றிய அரசும் மாநிலத்தில் மாநில அரசுகளுமாக இரண்டு அரசு இருக்கும் **கூட்டாட்சி** (*federal system*) நடைமுறையில் உள்ளது. ஒன்றிய அரசும் மாநில அரசும் அதிகாரத்தையும், அவ்வதிகாரத்தைச் செயல்படுத்துவதற்கான வளத்தையும் பகிர்ந்து கொள்ளும். ஒரு சில அதிகாரங்களை இரண்டும் கூட்டாகச் சேர்ந்து செயல்படுத்துகிறது.  
கூட்டாட்சி முறையின் அம்சங்கள்:
1. இரட்டை அரசாங்க முறை
1. அதிகாரப் பகிர்வு
1. அரசியலமைப்பின் ஒப்புயர்வற்ற தன்மை
1. எழுத்துவடிவத்தில் அரசியலமைப்பு
1. நெகிழ்வற்ற அரசியலமைப்பு
1. நீதி மன்றங்களின் அதிகாரம் ஆகும்.  
இந்திய அரசியலமைப்புச் சட்டத்தின் பிரிவு ஒன்று கூறுவது:
:“இந்தியா அல்லது பாரதம் பல மாநிலங்களின் ஒன்றமைப்பாகும்”.
# இந்தியக் கூட்டாட்சி முறை

## அம்சங்கள்

- **இரட்டை அரசாங்க முறை**
:ஒரு கூட்டாட்சி அரசியலமைப்பு இரண்டு அரசுகளைக் கொண்டுள்ளது ஆகும். அவை மைய அரசு மற்றும் மாநில அரசு ஆகும்.  
- **அதிகாரப் பகிர்வு**
:தேசிய அளவில் முக்கியமான துறைகளின் அதிகாரம் மைய அரசுக்கும், மாநில அளவில் முக்கியமான துறைகளின் அதிகாரம் மாநில அரசிற்கும் பகிர்ந்தளிக்கப்படும். யாருக்கு எந்த அதிகாரம் என்பதை அரசியலமைப்புச் சட்டம் வரையரை செய்யும். இவைகளுக்கிடையே அதிகாரங்களும் பகிர்ந்தளிக்கப்பட்டுள்ளது. ஒன்றிய அரசைப் பொறுத்தவரை தமக்கு அளிக்கப்பட்ட துறைகளில் முழு அதிகாரம் செலுத்திக் கொள்ளலாம். அது போலவே மாநில அரசும் தமது துறைகளில் முழு அதிகாரம் செலுத்திக்கொள்ளலாம். இந்திய அரசியலமைப்புச் சட்டம் எழுத்து வடிவிலானது. அரசியலமைப்புச் சட்டத்தின் பிரிவுகளை மாற்றுவது எளிதானது அல்ல. மாற்றம் தேவைப்பட்டால் பெரும்பான்மை மாநில அரசுகளின் ஒப்புதலும் தேவைப்படும். ஒன்றிய, மாநில அரசுகளுக்கிடையேயோ அல்லது மாநில அரசுகளுக்கிடையேயோ கருத்து வேறுபாடு ஏற்பட்டால் அவைகளைத் தீர்த்து வைப்பதற்கு இந்திய அரசியலமைப்புச் சட்டம் உச்ச நீதிமன்றத்தை ஏற்படுத்தியுள்ளது. அரசியலமைப்புச் சட்டத்தின் தன்மையைப் பாதுகாப்பதும், பிரிவுகளைச் செயல் படுத்த உதவுவதும் உச்ச நீதிமன்றத்தின் பொறுப்பு என இந்திய அரசியலமைப்புச்சட்டம் கூறுகின்றது.
# இந்தியக் கூட்டாட்சி முறை

## இந்திய அரசியலமைப்பு முழுமையான கூட்டாட்சி அல்ல ஆனால் கூட்டாட்சி போன்றது

இந்திய அரசியலமைப்புச் சட்டம் உண்மையான கூட்டாட்சி அல்ல அது கூட்டாட்சி போன்றது ( Quasi Federal ) என்று சில K.C வியார் போன்ற அறிஞர்கள் கூறுவதுண்டு. சில நேர்வுகளில் ஒன்றிய அரசு, மாநிலஅரசின் அதிகாரங்களில் தலையிட வாய்ப்பு உள்ளது என்றும் ஆதலால் மாநில அரசுகள் ஒன்றிய அரசிற்கு சமமானவை அல்ல என்றும் அவைகள் ஒன்றிய அரசின் கீழுள்ள அரசுகள் போல செயல்பட வேண்டிவருகின்றது என்றும் அதனால் இந்திய அரசியலமைப்புச் சட்டம் ஒரு முழுமையான கூட்டாட்சி தத்துவத்தை எதிரொளிப்பதில்லை என்றும் கூறுகின்றனர். இதற்கு ஆதாரமாக கீழ்க்கண்டவாதத்தை முன் வைக்கின்றனர்
# இந்தியக் கூட்டாட்சி முறை

## இந்திய அரசியலமைப்பு முழுமையான கூட்டாட்சி அல்ல ஆனால் கூட்டாட்சி போன்றது

### ஆளுநரின் நியமனம்

ஒவ்வொரு மாநிலத்திற்கும் குடியரசுத் தலைவர் ஆளுநரை நியமிப்பார். ஆளுநர் குடியரசுத் தலைவருக்குப் பதிலளிக்கும் பொறுப்புள்ளவர். அவர் பெயரளவிலேயே அரசின் தலைவராக இருந்தாலும் மாநில அமைச்சரவையின் பரிந்துரைக்குக் கட்டுப்பட்டவர். ஒருசில பிரிவுகளின் படி ஆளுநர் மாநில அரசின் சட்டங்களை குடியரசுத் தலைவர் ஒப்புதலுக்கு அனுப்ப வேண்டும். குடியரசுத் தலைவர் இவைகளை மறுப்பதற்கும் அதிகாரம் உண்டு. (பிரிவு 200, 288 (2))
# இந்தியக் கூட்டாட்சி முறை

## இந்திய அரசியலமைப்பு முழுமையான கூட்டாட்சி அல்ல ஆனால் கூட்டாட்சி போன்றது

### தேசிய நலனுக்காக பாரளுமன்றத்தின் சட்டமியற்றும் அதிகாரம்

பாராளுமன்றத்தின் மேலவை, மூன்றில் இரண்டு பங்கு பெருமான்மையுடன் தேசிய நலனைக் கருத்தில் கொண்டு மாநிலங்கள் அதிகார வரம்பில் உள்ள ஒரு பொருளின் மீது சட்டமியற்ற வேண்டும் என்று தீர்மானம் நிறைவேற்றினால், பாராளுமன்றம் அவ்வாறு சட்டமியற்ற முடியும். (பிரிவு249)
# இந்தியக் கூட்டாட்சி முறை

## இந்திய அரசியலமைப்பு முழுமையான கூட்டாட்சி அல்ல ஆனால் கூட்டாட்சி போன்றது

### புதிய மாநிலங்களைத் தோற்றுவிக்கவும், தற்பொழுது உள்ள மாநிலங்களின் எல்லைகளை மாற்றியமைக்கவும் அதிகாரம்.

பாராளுமன்றம் புதிய மாநிலங்களைத் தோற்றுவிக்கலாம். மாநிலங்களின் எல்லைகளை மாற்றியமைக்கலாம். (பிரிவு 3) ஒரு மாநிலத்தின் இருப்புத் தன்மை பாராளுமன்றத்தின் விருப்பத்தைப் பொறுத்தது.
# இந்தியக் கூட்டாட்சி முறை

## இந்திய அரசியலமைப்பு முழுமையான கூட்டாட்சி அல்ல ஆனால் கூட்டாட்சி போன்றது

### அவசரநிலை பிரகடனம்

அரசியலமைப்புச் சட்டம் மூன்று வகையான அவசர நிலைகளைக் குறிப்பிடுகிறது.
அவை:
:அ) வெளிநாட்டுப் படையெடுப்பு அல்லது உள்நாட்டுப் புரட்சியினால் வரும் அவசரநிலை (பிரிவு 352),
:ஆ) மாநில அரசுகளில் அரசியலமைப்புச்சட்டம் செயலிழந்து விடுவது (பிரிவு 356),
:இ) நிதி நெருக்கடியினால் எற்படும் அவசரநிலை (பிரிவு 360) ஆகும்.  
அவசர நிலை பிரகடனப் படுத்தப்பட்டால் மாநில அரசின் அதிகார வரம்பில் உள்ள பொருள்கள் மீது பாராளுமன்றம் சட்டமியற்றாலம். மாநிலத்தின் நிர்வாகம் எப்படிச் செயல்பட வேண்டும் என்று மைய அரசு அறிவுறுத்தலாம். தேவைப்பட்டால் குடியரசுத் தலைவர் மாநில அரசுகளையும் மாநில சட்ட மன்றங்களையும் கலைத்தும் ஆணையிடலாம்.
# ஜெகத் சிங் அரோரா

லெப்டினண்ட் ஜெனரல் **ஜெகத் சிங் அரோரா** (Lieutenant General **Jagjit Singh Arora**) (பஞ்சாபி: ਜਗਜੀਤ ਸਿੰਘ ਅਰੋੜਾ) (பிறப்பு: 13 பிப்ரவரி 1916 –இறப்பு: 3 மே 2005) இந்தியத் தரைப்படையின் கிழக்கு கட்டளைப் பிரிவின் தலைமை அதிகாரியாக செயல்பட்டவர். 1971இல் நடந்த இந்திய-பாகிஸ்தான் போரின் போது, பாகிஸ்தானின் கிழக்குப் பகுதியான கிழக்கு பாகிஸ்தானை வென்று, வங்காள தேசம் எனும் புது நாடு உருவாக காரணமானவர்.
# ஜெகத் சிங் அரோரா

## கலந்து கொண்ட போர்கள்

- இரண்டாம் உலகப் போர்
- இந்திய-பாகிஸ்தான் போர், 1947
- இந்திய சீனப் போர்
- இந்திய-பாகிஸ்தான் போர், 1965
- இந்திய-பாகிஸ்தான் போர், 1971
# ஜெகத் சிங் அரோரா

## விருதுகள்

- இராணுவத்தினருக்கு சிறந்த பணிக்களுக்காக வழங்கப்படும் உயர்ந்த பரம் விசிட்ட சேவா பதக்கத்தைப் பெற்றவர்.
- சிறந்த இந்தியக் குடிமகன்களுக்கு வழங்கப்படும் பத்ம விபூசண் விருதையும் பெற்றவர்.
# கால்சா கல்லூரி, அமிருதசரசு

**கால்சா கல்லூரி, அமிருதசரசு** (*Khalsa College, Amritsar*) (பஞ்சாபி: ਖਾਲਸਾ ਕਾਲਜ khālsā kālaj) வரலாற்றுத்தன்மை நிறைந்த கல்வி நிறுவனமாக உள்ள இது, இந்திய பஞ்சாப் மாகாணத்தின் அமிருதசரசு நகரிலிருந்து சுமார் 8 கிலோமீட்டர் தொலைவில் அமைந்துள்ளது.
# கால்சா கல்லூரி, அமிருதசரசு

## துவக்கம்

1892ம் ஆண்டில் நிறுவப்பட்ட இந்த கால்சா கல்லூரி, அமிருதசரசு-லாகூர் நெடுஞ்சாலையில் (*கிராண்ட் டிரங்க் ரோடு*) சுமார் 300 ஏக்கர் (1.2 கி.மீ. 2) பரப்பளவு கொண்ட வளாகமாக தாபிக்கப்பட்டுள்ளது. இந்திய பஞ்சாப்பில் உள்ள சீக்கியர்கள், சீக்கிய அறிஞர்கள் மற்றும் பஞ்சாபிகளுக்கு உயர்கல்வி வழங்குவது குறித்து நினைத்த "கல்சா கல்லூரி" கல்வி நிறுவனம், இந்தியாவில் பிரித்தானியாவின் ( 1858-1947) ஆட்சியின் போது கட்டப்பட்டது. அதன் பின்னர், சிறந்த சீக்கிய கல்வி நிறுவனங்களில் ஒன்றாக மாறிய இக்கல்லூரி, அடுத்துள்ள குரு நானக் தேவ் பல்கலைக்கழக வளாகம், கால்சா கல்லூரிக் கல்வியில் இணைந்துள்ளன.
# கால்சா கல்லூரி, அமிருதசரசு

## பின்னணி

அமிருதசரசுவில் ஒரு உயர் கல்வி தாபனத்தை ஏற்படுத்தும் நோக்கில், 'கால்சா திவான்' (*Khalsa Diwan*) தலைமையில் "சிங் சபா இயக்கத்திடம்" (*Singh Sabha Movement*) நிதிதிரட்ட ஒப்படைக்கப்பட்டது. பின்னர், சீக்கிய மகாராசாக்கள் மற்றும் சீக்கிய மக்களால் நிதி திரட்டியும் நிலக்கொடை பெற்றும் இந்த தனித்தன்மை வாய்ந்த பல்கலைக்கழகம் கட்டப்பட்டது. இந்நிறுவனத்தை நிர்மாணிக்க, அமிருதசரசு மக்கள், லாகூர் மற்றும் பஞ்சாப்பின் பிற நகரங்களின் மக்கள், பணக்கார சீக்கியர்கள், மற்றும் மகாராசாக்களால் நிலங்களும், நிதிகளும் நன்கொடையாக அளிக்கப்பட்டு அமிருதசரசுவில் இந்த "கால்சா கல்லூரி" நிறுவப்பட்டது. மேலும், பஞ்சாப்பின் அப்போதைய பிரபல கட்டிட வடிவமைப்பாளர் "ராம் சிங்" (சிற்பி) (*Ram Singh (architect*) என்பவரால், இங்கிலாந்தில் காணப்படும் பிரபல கட்டிடங்களின் சாயலில் "கால்சா கல்லூரி" உருவாக்கப்பட்டது. அதன் கட்டிடக்கலை அம்சங்கள், பிரிட்டிசார் கலவைவும், மற்றும் முகலாய சீக்கிய கட்டிட கலையும் கொண்டு உருவாக்கிய அதன் கட்டுமானப்பணி, 1911-12-ல் கட்டி முடிக்கப்பட்டது.
# அர்ஜன் சிங்

**மார்சல் அர்ஜன் சிங்** (Arjan Singh), (பஞ்சாபி: ਅਰਜਨ ਸਿੰਘ) (பிறப்பு: 15 ஏப்ரல் 1919 - இறப்பு: 16 செப்டம்பர் 2017)
பிரித்தானிய இந்தியாவின் தற்கால பஞ்சாபில் உள்ள பைசலாபாத் நகரத்தில், 15 ஏப்ரல் 1919 அன்று பிறந்தவர். இவரது தந்தை தர்பரா சிங் முதல் உலகப் போர் மற்றும் இரண்டாம் உலகப் போர்களில் குதிரைப் படையில் பணியாற்றி 1943இல் ஓய்வு பெற்றவர்.  
இங்கிலாந்து நாட்டின் அரச விமானப்படைக் கல்லூரியில் பட்டம் பெற்றவர்.
அர்ஜன் சிங் 1 ஆகஸ்டு முதல் 15 சூலை 1969 முடிய இந்திய விமானப்படையின் தலைமைத் படைத்தலைவராகப் பணியாற்றியவர்.  
ஓய்வுக்குப் பின்னர் தில்லி மாநில ஆளுனராகவும், சுவிட்சர்லாந்து மற்றும் கென்யா நாடுகளில் இந்தியத் தூதுவராகவும் பணியாற்றியவர்.
# அர்ஜன் சிங்

## கலந்து கொண்ட போர்கள்

- இரண்டாம் உலகப் போர்
- இந்திய-பாகிஸ்தான் போர், 1965
# அர்ஜன் சிங்

## பெற்ற விருதுகள்

பல இராணுவ விருதுகளுடன் பத்ம பூசண் விருதையும் பெற்றவர்.
# சீசியம் ஐதராக்சைடு

**சீசியம் ஐதராக்சைடு** *(Cesium hydroxide)* என்பது CsOH என்ற என்ற வேதி வாய்ப்பாடு கொண்ட ஒரு கனிம வேதியியல் சேர்மமாகும். சீசியம் அயனியும் ஐதராக்சைடு அயனியும் சேர்ந்து சீசியம் ஐதராக்சைடு காரம் உருவாகிறது. சோடியம் ஐதராக்சைடு, பொட்டாசியம் ஐதராக்சைடு போன்ற பிற கார உலோக ஐதராக்சைடுகள் போலவே சீசியம் ஐதராக்சைடும் ஒரு வலிமையான காரமாகும். உண்மையில், விரைவாக கண்ணாடியை அரித்து அழிக்கும் அளவிற்கு இச்சேர்மம் வலிமை கொண்டுள்ளது.  
தீவிரமான வினைதிறன் கொண்டிருப்பதால் சீசியம் ஐதராக்சைடு ஒரு நீருறிஞ்சியாக செயல்படுகிறது. ஆய்வகத்தில் பயன்படுத்தும் சீசியம் ஐதராக்சைடுகள் பெரும்பாலும் நீரேற்றுகளாக உள்ளன.  
சீசியம் ஐதராக்சைடானது எண்முகத் தளங்களை வெளிப்படுத்துகின்ற வகையில், பண்புச்சீரில்லாதவாறு அரிக்கப்பட்ட சிலிக்கன் போன்றதாகும். இத்தகைய அரித்தல் பண்பால் பிரமீடுகள் உருவாக முடியும் மற்றும் நுண்மின்னணு இயந்திரவியல் திட்டம் போன்ற பிரிவுகளில் வழக்கமாக அரிக்கப்பட்ட இத்தகைய குழிகள் பயன்படும்.  
குறைகடத்திகளில் பி-வகை சிலிக்கனை பதியவைப்பதற்கு பொதுவாக பயன்படுத்தப்படும் பொட்டாசியம் ஐதராக்சைடு காரத்தை விட சீசியம் ஐதராக்சைடு தெரிவுத்திறன் மிகுந்ததாக உள்ளது என அறியப்படுகிறது. ருபீடியம் ஐதராக்சைடு மற்றும் பொட்டாசியம் ஐதராக்சைடுகளை விட வலிமையாக செயல்பட்டாலும், உயர் விலை மதிப்பு காரணமாக பரிசோதனைகளில் இச்சேர்மம் பயன்படுத்தப்படுவதில்லை.  
சீசியம் ஐதராக்சைடை கீழ்கண்ட வேதி வினையில் கண்டுள்ளவாறு தயாரிக்க முடியும்.  
2 Cs + 2 H<sub>2</sub>O → 2 CsOH + H<sub>2</sub>  
பைரெக்சு கண்ணாடி குடுவையை நொறுக்குமளவிற்கு வெடியோசையுடன் இவ்வினை நிகழ்கிறது. – 116 பாகை செல்சியசு வெப்பநிலைக்கு மேல் உள்ள பனிக்கட்டியுடன் சீசியம் உலோகம் வினைபுரியும்.
# குரு ஹர்கோபிந்த் அனல் மின் நிலையம்

**குரு ஹர்கோபிந்த் அனல்மின் நிலையம் ** (*Guru Hargobind Thermal Plant*) இந்தியாவில் பஞ்சாபில் உள்ள பட்டிண்டாக்கும் பர்னாலா க்கும் இடையில் தேசிய நெடுஞ்சாலை எண்-7 ல் அமைந்துள்ளது.இது நிலக்கரியை எரிபொருளாகக் கொண்டு இயங்குகிறது.  
இங்கு பயன்படுத்தப்படும் மின்னியற்றிகள் பாரத மிகு மின் நிறுவனத்தால் தயாரிக்கப்பட்ட உருளை சுழலி மின்னியற்றி வகையை சார்ந்தவை.  
இங்கு பயன்படுத்தப்படும் நீர் பட்டிண்டாவில் உள்ள சிர்ஹிந்த் கால்வாய் மூலம் கிடைக்கிறது.